485 एकड़ भूमि पर लहलहाएगी गेहूं की फसल
दुलमीप्रखंड में पैक्स प्रखंड कृषि विभाग के माध्यम से इस वर्ष गेहूं की खेती के लिए कुल 194 क्विंटल गेहूं का बीज सब्सिडी दर पर किसानों को बुआई के लिए वितरण किया गया है।
प्रखंड कृषि पदाधिकारी लोकेश कुमार ने बताया कि दुलमी प्रखंड में बांटे गए 194 क्विंटल (19,400 किलो) गेहूं बीज से 485 एकड़ भूमि पर गेहूं की खेती होगी। जिससे दुलमी प्रखंड के चारों ओर खेतों में गेहूं की फसल ही लहलहाते हुए नजर आएगी।
धानकी भरपाई करेगी गेहूं की खेती
प्रखंडकृषि पदाधिकारी ने बताया कि दुलमी प्रखंड की मिट्टी गेहूं उपज के लिए काफी बेहतर है। साथ ही यहां पटवन का भी बेहतर स्रोत है। विरहोन्हे के किसान जंगल महतो का कहना है कि इस वर्ष जहां धान की खेती में सुखाड़ के कारण काफी नुकसान हुआ है। उसकी भरपाई के लिए हमने गेहूं की फसल लगाई है। इस वर्ष उम्मीद है कि गेहूं की बेहतर फसल होगी और धान के नुकसान की भरपाई हो सकेगी। खेतों में गेहूं की बुआई की गई है।
hin_Deva hin_Deva hin_Deva hin_Deva hin_Deva